Държавен вестник, бр. 2, 2003 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  2
МИНИСТЕРСТВА
И ДРУГИ ВЕДОМСТВА
БЪЛГАРСКА НАРОДНА БАНКА
НАРЕДБА № 9
от 19 декември 2002 г.
за оценка и класификация на рисковите експо-
зиции на банките и за формиране на провизии
за загуби от обезценка
Г л а в а  п ъ р в а
ОБЩИ ПОЛОЖЕНИЯ
Предмет
Чл. 1. С тази наредба се определят критери-
ите и начините за оценка и класификация на
рисковите експозиции на банките, условията,
размерите и редът за формиране на провизии за
загуби от обезценка, както и надзорът за спаз-
ването на тези изисквания, упражняван от Бъл-
гарската народна банка.
Рискови експозиции
Чл. 2. Рискови eкспозиции по смисъла на тази
наредба са:
1. всички кредити и други вземания на банка,
отразени като балансови позиции, независимо
от основанието за възникването им и използва-
ния финансов инструмент, за които има риск от
намаляване на балансовата им стойност;
2. условните задължения на банката, отразе-
ни като задбалансови позиции, за които има
вероятност да бъдат изплатени от банката.
Общи изисквания
Чл. 3. (1) Банките оценяват и класифицират
рисковите си експозиции, когато са налице обек-
тивни свидетелства (доказателства) за влоша-
ване. Банките отчитат най-малко към датата на
съставяне на всеки месечен счетоводен баланс
формираните провизии за загуби от обезценка.
(2) Когато банка има повече от една експо-
зиция към лица, които могат да се разглеждат
като носители на общ риск, тези експозиции се
класифицират в групата на лицето с най-висока
степен на риск.
(3) Банките могат да прилагат по-детайлна
и по-строга вътрешна класификация на риско-
вите си експозиции.
(4) Банките поддържат по всяка експозиция
изчерпателна документация, която съдържа всич-
ки съществени условия и обстоятелства по сдел-
ката, както и съответната информация за оценка
и класификация, и начините за определяне раз-
мера на провизиите за загуби от обезценка.
Политика за оценка на рисковите експозиции
и специализиран вътрешен орган на банка
Чл. 4. (1) Всяка банка разработва политика
за оценка на рисковите експозиции и създава
специализиран вътрешен орган за наблюдение,
оценка, класифициране и провизиране на рис-
ковите експозиции за загуби от обезценка.
(2) Устройството и правомощията на органа
по ал. 1 се определят във вътрешните правила.
В него не могат да участват лицата, които пря-
ко отговарят за разрешаването на кредитите и
поддържането на взаимоотношенията с креди-
тополучателите.
(3) Политиката за оценка на рисковите екс-
позиции по ал. 1 и вътрешните правила се пред-
ставят в Българската народна банка, управле-
ние “Банков надзор”, съгласно чл. 57, ал. 1 от
Закона за банките в срок до 10 дни от приема-
нето им, съответно от внасянето на изменения
и допълнения в тях.
Г л а в а  в т о р а
КЛАСИФИКАЦИЯ И ПРОВИЗИРАНЕ НА
РИСКОВИТЕ ЕКСПОЗИЦИИ ЗА ЗАГУБИ ОТ
ОБЕЗЦЕНКА
Критерии за оценка и класификация
на рисковите експозиции
Чл. 5. (1) Рисковите експозиции се оценяват
и класифицират въз основа степента на креди-
тен риск, срока на забавата на изискуемите суми
по тях, оценката на финансовото състояние на
длъжника и източниците за изплащане на него-
вите задължения.
(2) Оценката на финансовото състояние на
длъжника се основава на периодично изисква-
ната и представяна от него информация съглас-
но чл. 44 от Закона за банките, включваща сче-
товодни отчети и други документи. Оценката
на финансовото състояние включва качестве-
ния и количествения анализ, който отчита всич-
ки обстоятелства, които биха могли да засегнат
погасяването на задълженията, съгласно клау-
зите на договора.
(3) Рисковите експозиции на банката се кла-
сифицират в пет класификационни групи в съ-
ответствие с критериите по реда на чл. 8—12.
(4) Ако банката не разполага с достатъчно
информация за финансовото състояние на длъж-
ника и източниците за изплащане на неговите
задължения, както и други документи, свърза-
ни с дейността му, рисковата експозиция се
отнася в следващата по-висока рискова класи-
фикационна група.
(5) Група от редовни кредити със сходни
характеристики, които нямат индивидуална
значимост и поотделно не надхвърлят по стой-
ност 1 на сто от собствения капитал (капитало-
ва база) на банката, се оценяват и класифици-
рат на портфейлна основа, освен когато има
обективно свидетелство за индивидуално вло-
шаване (обезценка).
(6) Системата за наблюдение на кредити и
вземания трябва да дава възможност за оценка
и класификация индивидуално, по отделни гру-
пи и общо на целия портфейл.
Експозиции към отделна държава
Чл. 6. (1) Банките формират специфични
провизии на портфейлна основа за експози-
ции към отделна държава за загуби от обез-